அரியானா சட்டப் பேரவைத் தேர்தல், 2019

அரியானா சட்டப் பேரவைத் தேர்தல், 2019 (2019 Haryana Legislative Assembly election) என்பது அரியானா சட்டமன்றத்தின் 90 சட்டமன்ற உறுப்பினர்களைத் தேர்ந்தெடுப்பதற்காக அரியானாவில் 21 அக்டோபர் 2019 அன்று நடைபெற்ற சட்டமன்றத் தேர்தல் ஆகும். இத்தேர்தலின் இறுதி வாக்குப்பதிவு விகிதம் 68.20ஆக இருந்தது. பதிவான வாக்குகள் 24 அக்டோபர் 2019 அன்று எண்ணப்பட்டுத் தேர்தல் முடிவுகள் அறிவிக்கப்பட்டன.

இத்தேர்தலில் பாரதிய ஜனதா கட்சி தனிப்பெரும் கட்சியாக உருவெடுத்து, தேர்தலுக்குப் பிந்தைய கூட்டணியில் ஜனநாய ஜனதா கட்சி (ஜஜக) மற்றும் ஏழு சுயேச்சை சட்டமன்ற உறுப்பினர்களுடன் இணைந்து அரசாங்கத்தை அமைத்தது. பாஜகவின் மனோகர் லால் கட்டார் முதலமைச்சராகவும், ஜஜக தலைவர் துஷ்யந்த் சவுதாலா துணை முதல்வராகவும் பதவியேற்றனர்.

2014ஆம் ஆண்டு நடைபெற்ற முந்தைய தேர்தலில், பாரதிய ஜனதா கட்சி பெரும்பான்மையை வென்று, மாநிலத்தில் காங்கிரசின் 10 ஆண்டு ஆட்சிக் காலத்தை முடிவுக்குக் கொண்டு வந்தது.

தேர்தல்கள்

அட்டவணை

வாக்குப்பதிவு 
2019 ஆண்டு அரியான சட்டப்பேரவை தேர்தல் இறுதி வாக்குப்பதிவு 68.20% ஆக இருந்தது. பதேகாபாத் (73.7%), கைதல் (73.3), ஜகதாரி (73%), மற்றும் காதின் (72.5%) சட்டமன்றத் தொகுதிகளில் அதிக வாக்குப்பதிவுகள் கொண்ட தொகுதிகளாகவும், குருகிராம் (51.2%), பட்கால் (51.3%), மற்றும் திகாவ் (53.2%) ஆகியவை மாநிலத்தில் மிகக் குறைந்த வாக்குப்பதிவைக் கொண்ட தொகுதிகளாகும் இருந்தன. இருப்பினும் குறைந்த வாக்குப்பதிவுகள் கொண்ட தொகுதிகளின் வாக்குப்பதிவு விகிதம் 50%க்கும் சற்று அதிகமாக இருந்தது.









கணக்கெடுப்பும் வாக்கெடுப்பும்

வாக்கு சதவீதம் (%)

முதலமைச்சருக்கான சிறந்த தேர்வு

தேர்தல் கணிப்புகள்

விரிவான முடிவுகள்

மக்களாட்சி தரநிலைகள்

அரசியல் கட்சிகளின் செயல்பாடு 
அரியானாவின் 90 சட்டமன்றத் தொகுதிகளில் 75 இடங்களை பாஜக வெல்லும் என்று தேர்தல் பிரச்சாரத்தின் போது பாஜக "75 +" என்ற முழக்கத்தைக் கையிலெடுத்தது. ஆனால், பாஜக தனது இலக்கை அடைய முடியவில்லை, சட்டப்பேரவையின் பெரும்பான்மையைக் கூட இழந்தது.

இந்தத் தேர்தலில் இந்திய தேசிய காங்கிரசு கட்சி கூடுதலான இடங்களைப் பெற்றது. செல்ஜா குமாரி மற்றும் முன்னாள் முதல்வர் பூபிந்தர் சிங் ஹூடா ஆகியோரின் தலைமையில் காங்கிரசு தேர்தலில் போட்டியிட்டது. காங்கிரசு கட்சியால் 46 இடங்களைப் பெரும்பான்மையாகப் பெற முடியவில்லை என்றாலும், முந்தைய தேர்தலுடன் ஒப்பிடுகையில் 15 இடங்களை கூடுதலாகப் பெற்று 30 இடங்களில் வென்றது.

பணக்காரர்களின் அரசியல் நுழைவதற்குத் தடை 
போட்டியிட்ட வேட்பாளர்களில் 83.3% பேர் (90 இல் 75) குறைந்தபட்சம் 1 கோடிக்கும் அதிகமான மதிப்புள்ள சொத்துக்களை வைத்திருக்கிறார்கள். 2014ஆம் ஆண்டின் சராசரி சொத்து மதிப்புடன் (ரூபாய் 12.97 கோடி) ஒப்பிடும்போது 2019ஆம் ஆண்டு சட்டமன்ற உறுப்பினர்களின் சராசரி சொத்து மதிப்பு அதிகமாக இருந்தது (ரூபாய் 18.29 கோடி).

குற்றப்பின்னணி 

ஜனநாயகச் சீர்திருத்தங்களுக்கான சங்கம் (ஏ. டி. ஆர்) ஜனநாயகத்தில் பொறுப்புக்கூறல் மற்றும் வெளிப்படைத்தன்மைக்கான வாக்கெடுப்பு பகுப்பாய்வு செய்யும் ஒரு சிந்தனைக் குழு, தேர்ந்தெடுக்கப்பட்ட 90 எம்எல்ஏக்களில் 12 பேர் குற்றவியல் வழக்குகளை எதிர்கொள்கின்றனர் என்று தெரிவித்தது. இதில் அதிகபட்சமாக இந்திய தேசிய காங்கிரசு கட்சியினரும் (4 பேர்), இதைத் தொடர்ந்து பாஜகவைச் சேர்ந்த 2 பேரும், ஜஜக-யினை சேர்ந்த ஒருவரும், மீதமுள்ளவர்கள் சுயேச்சையாக வெற்றிபெற்றவர்கள் ஆவர்.

குடும்ப அரசியல்

இத்தேர்தலில் குடும்பப் பின்னணி கொண்டவர்கள் பலர் களத்தில் இருந்தனர், பல்வேறு கட்சிகளின் சார்பில் போட்டியிட்ட பல வம்சாவளிகள் இத்தேர்தலில் வெற்றி பெற்றனர்.

ரன்பீர் சிங் ஹூடா பூபேந்தர் சிங் ஹூடா, பன்ஸி லால் குலத்தைச் சேர்ந்த கிரண் சவுத்ரி, பஜன் லால் குலத்தைச் சேர்ந்தவர் குல்தீப் பிஷ்னோய், அஜய் சிங் யாதவ் குலத்தைச் சேர்ந்த சிரஞ்சீவ் ராவ், பூல் சந்த் முல்லனா மற்றும் ராவ் டான் சிங் ராவ் நர்வீர் சிங்குடன் தொடர்புடையவர். ஐந்து முறை சட்டமன்ற உறுப்பினராக இருந்த குர்சித் அகமதுவின் மகன் அப்தாப் அகமது,  அமித் சிஹாக் சவுதாலா மற்றொரு வம்சாவளி ஆவார். இவர் தப்வாலியில் இந்திய தேசிய காங்கிரசு கட்சியின் சார்ப்பில் சட்டமன்ற உறுப்பினராகத் தேர்ந்தெடுக்கப்பட்டார். சவுதாலா தேவிலாலின் பேரன் ஆவார்.

பாரதிய ஜனதா கட்சியின் சார்பில் போட்டியிட்டு வென்ற வம்சாவளியினராக பஜன் லால் குடும்பத்தினைச் சேர்ந்த துராராம் உள்ளார்.

தேவி லாலின் சவுதாலா குலத்தைச் சேர்ந்தவர்கள் அதிக எண்ணிக்கையிலான அளவில் வெற்றி பெற்ற வம்சாவளியினர் ஆவார். இவர்கள் பல்வேறு கட்சிகளின் சார்பில் போட்டியிட்டனர். மொத்தமாக போட்டியிட்ட 6 பேர்களில் 5 பேர் வெற்றி பெற்றனர். இதில் துஷ்யந்த் சவுதாலா மற்றும் அவரது தாயார் நைனா சிங் செளதாலா ஆகியோர் ஜஜக சார்பிலும், அபய் சிங் சவுதலா ஐ. என். எல். டி, மற்றும் காங்கிரசு எதிர்ப்பு சார்பில் ரஞ்சித் சிங் சவுத்லா சுயேச்சையாகப் போட்டியிட்டு வெற்றி பெற்றார். இதே போல் தப்வாலியிலிருந்து அமித் சிஹாக் சவுதாலா இந்திய தேசிய காங்கிரசு சட்டமன்ற உறுப்பினராகத் தேர்ந்தெடுக்கப்பட்டார். இதைத் தொடர்ந்து பஜன் லால் குலத்தைச் சேர்ந்த குல்தீப் பிஷ்னோய் மற்றும் துர ராம் ஆகிய 2 பேர் வெற்றி பெற்றுள்ளனர். எச்எல்பி கட்சியின் ஒரே சட்டமன்ற உறுப்பினர் கோபால் காண்டாவும் அரசியல் பின்னணி உள்ளக் குடும்பத்தைச் சேர்ந்தவர். இவரது தந்தை கடந்த பொதுத் தேர்தலில் ஜன் சங்க வேட்பாளராகப் போட்டியிட்டார்.

பெண் அதிகாரம் இல்லாமை 

இத்தேர்தல் மூலம் 9 (மொத்த சட்டமன்ற உறுப்பினர்களில் 10%) பெண் வேட்பாளர்கள் மட்டுமே சட்டமன்ற உறுப்பினர்களாகத் தேர்ந்தெடுக்கப்பட்டனர். காங்கிரசிலிருந்து 4, பாஜகவிலிருந்து 3, ஜஜகவிலிருந்து 1 மற்றும் 1 சுயேச்சை வேட்பாளர் தேர்ந்தெடுக்கப்பட்டனர்.

விண்ணப்பதாரர்களின் கல்வி மற்றும் புதுமைத் தரங்களின் பற்றாக்குறை 

ஏடிஆர் அறிக்கையின்படி, வெற்றிபெற்றவர்களில் 69% (90 இல் 62%) பேர் மட்டுமே குறைந்தபட்சம் இளநிலை பட்டம் பெற்றுள்ளனர். 31% அடிப்படை கல்வியறிவு கூட பெறவில்லை,

மாவட்ட வாரியாக முடிவுகள்

தொகுதி வாரியாக முடிவுகள்

மேலும் காண்க 

 2009 இந்திய பொதுத் தேர்தல்
 மகாராட்டிரா சட்டப்பேரவை தேர்தல் 2019

மேற்கோள்கள்

வெளி இணைப்புகள் 

 அரியானா சட்டப்பேரவைத் தேர்தல் 2019 முடிவுகள்செய்தி தேசம்
 Moneycontrol.com/news/politics/stage-set-for-battle-royale-2019-to-witness-lok-sabha-simultaneous-assembly-polls-3342021.html" id="mwC4M" rel="mw:ExtLink nofollow">2019 மக்களவைத் தேர்தல் 
 அரியானா சட்டப்பேரவைத் தேர்தல் 2019தி எகனாமிக் டைம்ஸ்

அரியானாவில் மாநில சட்டப் பேரவைத் தேர்தல்கள்
தேர்தல்
அரியானா
அரியானா சட்டமன்றத் தேர்தல்கள்